Document ID: 32008D0462

KOMISSION PÄÄTÖS,
tehty 16 päivänä kesäkuuta 2008,
Bulgarian, Slovakian ja Yhdistyneen kuningaskunnan vapauttamisesta tietyistä neuvoston direktiivin 66/401/ETY soveltamisvelvoitteista Galega orientalis Lam. -lajin osalta
(tiedoksiannettu numerolla K(2008) 2664)
(Ainoastaan bulgarian-, slovakin- ja englanninkieliset tekstit ovat todistusvoimaiset)
(ETA:n kannalta merkityksellinen teksti)
(2008/462/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 23 a artiklan,
ottaa huomioon Bulgarian, Slovakian ja Yhdistyneen kuningaskunnan esittämät pyynnöt,
sekä katsoo seuraavaa:
(1)
Komissio voi direktiivin 66/401/ETY nojalla tietyin edellytyksin vapauttaa jäsenvaltion kyseisessä direktiivissä asetetuista rehukasvien siementen kaupan pitämiseen liittyvistä velvoitteista.
(2)
Bulgaria, Slovakia ja Yhdistynyt kuningaskunta ovat pyytäneet, että ne vapautetaan niille asetetuista velvoitteista Galega orientalis Lam. -lajin osalta.
(3)
Kyseisen lajin siemeniä ei tavallisesti tuoteta eikä saateta markkinoille Bulgariassa, Slovakiassa ja Yhdistyneessä kuningaskunnassa. Lisäksi Galega orientalis Lam. -lajin viljelyn taloudellinen merkitys on edellä mainituissa maissa hyvin vähäinen.
(4)
Niin kauan kuin edellä mainitut olosuhteet pysyvät ennallaan, kyseiset jäsenvaltiot olisi vapautettava velvollisuudesta soveltaa direktiivin 66/401/ETY säännöksiä kyseessä olevan aineiston osalta.
(5)
Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Bulgaria, Slovakia ja Yhdistynyt kuningaskunta vapautetaan velvollisuudesta soveltaa direktiivin 66/401/ETY säännöksiä, lukuun ottamatta 14 artiklan 1 kohtaa, Galega orientalis Lam. -lajin osalta.
2 artikla
Tämä päätös on osoitettu Bulgarian tasavallalle, Slovakian tasavallalle ja Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 16 päivänä kesäkuuta 2008.

Labels: 17
3
6
18
15